**Au înflorit Teii**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Au înflorit Teii

În fiecare an, în primăvară

Printre pomii ce-nfloresc -

Şi-al lor miros răspândesc

Teii, sunt de-o bogăţie rară

Prin mireasmă, o comoară.

Aşa-s de faine acum toate!

Se simte-n inimi desfătarea

Şi-n sufletu-ţi energizarea -

Bucurându-te de sănătate

'N-atâtea lucruri minunate.

Parcă-ai fi, intrat în transă

Căci n-ai dori - nicidecum -

Să părăseşti momentul bun

De-a trăi vremea frumoasă

A primăverii, maiestuoasă.

Copaci fiind ei... deosebiţi

Cu-al lor balsam mirositor -

Pentru om sunt, de ajutor

Calmant durerii-n neputinţi

Când el se află-n suferinţi.

Prin tezaurul, care-i purtat

De-atâtea flori înmiresmate,

Teiul e primul, dintre toate

Ca rege-ales şi-nveşmântat

Cu-a său balsam încununat.

Flavius Laurian Duverna

31 mai 2015